**Tor Grande** (født 11. august 1963 i Trondheim) er en norsk kjemiker. Fra 15. desember 2023 er han konstituert rektor ved NTNU. Før han ble konstituert som rektor, var han prorektor for forskning og formidling, professor i uorganisk kjemi og materialteknologi ved samme institusjon.

Utdannelse og karriere
----------------------

Grande ble uteksaminert som sivilingeniør fra NTH (fra 1996 innlemmet i NTNU) i 1987. I 1988 fikk han et doktorgradsstipend fra NTNF, og i 1992 oppnådde han graden dr.ing. ved Avdeling for uorganisk kjemi, NTH, med avhandlingen *Viscosity and thermodynamic properties of some glass forming zirconium fluoride based melts.*

Etter avsluttet doktorgrad var han en tid postdoktor ved Arizona State University. Deretter ble han tilsatt som førsteamanuensis ved NTH, og i 1997 som professor ved Institutt for materialteknologi, NTNU. Ved NTNU ledet han en forskergruppe sammen med professor Mari-Ann Einarsrud. Med Einarsrud og professor Kjell Wiik, etablerte han *CerPoTech* i 2007, de lager keramiske pulver til bruk i brenselceller, katalytiske membraner og materialer som erstatter bly i elektroniske produkt. Han har hatt flere forskningsopphold i utlandet, blant annet ved National Institute of Inorganic Materials i Tsukuba, Japan, Universitetet i Rennes 1 i Frankrike og École polytechnique fédérale de Lausanne i Sveits.

Han var instituttleder ved Institutt for materialteknologi, NTNU, i perioden 2005–2009 og prodekan for forskning ved Fakultet for naturvitenskap ved NTNU fra 2013 til 2020.

Grande har vært medlem av Komité for kjønnsbalanse og mangfold i forskning (Kif) i to perioder (2014–2017) og (2018–2021).

Publikasjoner
-------------

* (no) Publikasjoner av Tor Grande i BIBSYS
* (no) Publikasjoner av Tor Grande i forskningsdokumentasjonssystemet CRIStin

Hedersbevisninger (utvalg)
--------------------------

Grande ble tildelt Det Kongelige Norske Videnskabers Selskabs vitenskapelige pris for 1995.

I 2005 ble han innvalgt medlem av Det Kongelige Norske Videnskabers Selskab (DKNVS).

I 2009 mottok han NTNUs likestillingspris, etter at han tilsatte fire kvinner i forskergruppen han ledet.

I 2012 ble han valgt inn i Det Norske Videnskaps-Akademi i gruppe for kjemi.

Han er også innvalgt medlem i Norges Tekniske Vitenskapsakademi.

Referanser
----------

1. 1 2  «Tor Grande». NTNU.
2. ↑  (no) ORIA-post for avhandlingen (ikke fulltekst)
3. ↑  «Ung innovasjonspris». Universitetsavisa ved NTNU.
4. ↑  «Komité for kjønnsbalanse og mangfold i forskning (Kif) 2014-2017». *Kifinfo*. Besøkt 3. februar 2021.
5. ↑  Aukl, Kristin. «Ny komité for kjønnsbalanse og mangfold er klar». *Kifinfo*. Besøkt 3. februar 2021.
6. ↑  «Vitenskapelige priser». *DKNVS*. Besøkt 15. desember 2023.
7. ↑  N.N. «Det Kongelige Norske Videnskabers Selskab : Gruppe III Kjemi». Besøkt 3. februar 2021.
8. ↑  Monsen, Tor H. (3. juni 2009). «Doktortoget klar til avgang». *gamle.universitetsavisa.no*. Besøkt 3. februar 2021.
9. ↑  dnva.no DNVA-medlemmer Arkivert 12. juni 2019 hos Wayback Machine.
10. ↑  «Tor Grande». *NTVA*. Besøkt 3. februar 2021.

Eksterne lenker
---------------

* «Tor Grande - NTNU». *www.ntnu.no*. Besøkt 3. februar 2021.  *Grandes profilside på ntnu.no*

|  |  |
| --- | --- |
| Oppslagsverk/autoritetsdata | Prabook **·** VIAF **·** LCCN **·** ISNI **·** SUDOC **·** ResearcherID **·** CRIStin
 |